Instituto de Biodiversidade Agraria e Desenvolvemento Rural

O Instituto de Biodiversidade Agraria e Desenvolvemento Rural (IBADER) é un Instituto Universitario de Investigación de Carácter Mixto, creado no ano 2001, cuxa sede se atopa na cidade de Lugo. Esta Institución pertence á Universidade de Santiago de Compostela no seu Campus de Lugo. En 2011 estaba conformada, ademais de pola USC, pola Xunta de Galicia (Consellería de Medio Ambiente e Ordenación do Territorio e Consellería do Medio Rural) e mais a Deputación de Lugo.

 Obxectivos 
Os obxectivos xerais da Institución son:Decreto 72/2001, de 22 de marzo, polo que se crea o Instituto Universitario de Biodiversidade Agraria e Desenvolvemento Rural na Universidade de Santiago de Compostela

A investigación e innovación en cuestións de planificación e desenvolvemento rural en Galicia profundando nos campos da conservación e xestión da biodiversidade e do medio rural.
 Impulsar novos mercados de traballo para os estudantes de titulacións universitarias
 Facilitar o intercambio de profesorado e estudantes e a colaboración con outros centros, prestando atención aos países hispanoamericanos e centros europeos.
 Estudar e implantar novas posibilidades da planificación e desenvolvemento rural en Galicia
 Converterse nun foro estable para a discusión aberta e divulgación sobre os temas do medio rural galego.

O convenio de creación da Institución aborda catro Unidades de Actuación:
 Investigadora: Unidade encargada da realización de proxectos de I+D+I.
 Docente: Unidade encargada da realización de programas de doutoramento, cursos de posgrao e cursos de formación e reciclaxe.
 Servizos: Unidade orientada ao asesoramento a entidades públicas, empresas e a outras persoas físicas ou xurídicas que o soliciten.
 Difusión: Unidade encargada da distribución e recompilación de documentación bibliográfica, normativas e outros temas de interese para a Institución e as entidades universitarias.

 Grupos de investigación 
Existen 6 grupos de investigación da Universidade de Santiago de Compostela adscritos ao Instituto de Biodiversidade Agraria e Desenvolvemento Rural, contando en conxunto con máis de 70 investigadores:

 GI-1248 – Solos agrícolas e forestais: Dinámica de nutrientes, manexo e utilización de refugallos
 GI-1648 – Sistemas silvopastorais
 GI-1649 – Xestión de residuos orgánicos, fertilización e ecoloxía agraria
 GI-1729 – Recursos zooxenéticos e as súas producións
 GI-1934 – Territorio, Biodiversidade (Te-Bio)

 Notas 

Categoría:Universidade de Santiago de Compostela